Христо Никифоров
Христо Петров Никифоров е български търговец и политик.

Биография 
Христо Никифоров е роден през 1855 г. в Ловеч. Семейството му е от богат възрожденски търговски род. Учи в родния си град при Никола Ковачев и в Плевен (до края на 1869 г.). Завършва търговско училище във Виена (1870 – 1872) и специалност търговия в Германия (1875). Завръща се в България и се занимава с търговия.

По време на Руско-турската война (1877 – 1878) е назначен от генерал-майор Пьотър Паренсов на служба в гр. Ловеч. Участва в политическия живот като член на Либералната партия, а след разцеплението и на Прогресивнолибералната партия. Избран е за народен представител и подпредседател на Седмото обикновено народно събрание (1893).

Христо Никифоров е по-голям брат на генерал Никифор Никифоров и юриста Стоян Никифоров, и баща на политика Стоян Никифоров.

Източници 
 Христо П. Никифоров, Сб. Ловеч и Ловчанско, кн. 1, София, 1929, с. 140-147

Български политици (1878 – 1918)
Български търговци
Родени в Ловеч
Починали в Ловеч
Погребани в Централните софийски гробища